ایلیفینٹا کے غار

ایلیفینٹا کے غار  یونیسکو عالمی ثقافتی ورثہ کی فہرست میں شامل ہے۔ یہ ممبئی کے قریب ممبئی ہاربر میں ایلیفینٹا جزیرہ پر واقع ہے جس میں متعدد مورتیاں رکھی ہیں جن میں شیو کی مورتی بہت نمایاں ہے۔

ممبئی سے 10 کلو میٹر اور جواہر لعل نہرو بندرگاہ سے 2 کلو میٹر کی دوری پر واقع ان غاروں میں زیادہ تر ہندو مت سے متعلق 5 غار اور کچھ بدھ مت سے متعلق استوپا اور غاریں ہیں۔ یہ دوسری صدی قبل مسیح میں تعمیر ہوئے ہیں اور ان میں دو بدھ مت کے غاروں میں پانی کے حوض بھی بنے ہوئے ہیں۔

جغرافیہ 
ایلیفینٹا جزیرہ ، گیٹ وے آف انڈیا ممبئی سے 10 کلو میٹر مشرق اور جواہر لعل نہرو بندرگاہ سے 2 کلو میٹر مغرب میں واقع ہے۔ جزیرہ کا کل رقبہ اونچی لہروں میں10 کلو میٹر مربع ہے اور نیچی لہروں میں 16 کلو میٹر مربع ہے۔ جزیرہ کے شمالی خطہ می گھاراپوری نامی ایک گاوں بھی واقع ہے۔ سوموار کو غار بند رہتا ہے۔ باقی دنوں میں صبح 9 اور دوپہر 2 بجے کے درمیان میں گیٹ وے آف انڈیا سے پانی کا جہاز چلتا رہتا ہے جس کے ذریعے زائرین غار کو دیکھنے آتے ہیں۔

جزیرہ کی کل لمبائی 2.4 کلو میٹر ہے۔ 150 میٹر اونچی دو پہاڑیاں ہیں اور دونوں کے درمیان میں ایک پتلی گھاٹی حد فاصل کا کام کرتی ہے اور شمال تا جنوب واقع ہے۔ مغرب کی جانب یہ پہاڑی تدریجا اونچی ہوتی جاتی ہے اور ساحل تک پھیلی ہوئی ہے۔ چوٹی کی اونچائی  ہے۔ آم املی اور سکھ چین درخت کا جنگل پیاڑوں پر سایہ فگن رہتا ہے۔ پام درخت بھی یہاں وہاں پھیلے ہوئے ہیں۔

تاریخ 
ہندو مت یا بدھ مت کے متون میں غار یا جزیرہ کی کوئی تاریخ نہیں ملتی ہے۔ البتہ آثار قدیمہ کی تحقیقات سے انکشاف ہوا ہے کہ کسی زمانہ میں جزیرہ ثقافتی وراثت کا مرکز تھا جہاں تقریباً دوسری صدی قبل مسیح میں انسانوں کی کثیر آبادیاں تھیں۔
جزیرہ ہر برہمنوں کے آنے سے قبل ہنییان بدھ مت کے ماننے والے آباد تھے جنھوں نے گوتم بدھ کا ایک بڑا استوپا بنایا اور اس کے ارد گرد 7 چھوٹے استوپے تعمیر کیے۔ یہ تعمیرات تقریباً 2 صدی ق م میں ہوئی۔

حوالہ جات 

بھارت کی قومی علامات
بھارت کے سابقہ آباد مقامات
بھارت میں شیو مندر
بھارت میں مقامات عالمی ثقافتی ورثہ
مہاراشٹر میں ہندو مندر
ویکی ڈیٹا سے مطابقت رکھنے والی مختصر تفصیل